[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Cefnogi arweinwyr disglair yn y sector gwirfoddol"}, {"text_idx": "#000008", "text": "Fel aelod o fwrdd WCVA cafodd arbenigedd a phrofiad Walter Dickie, a\u2019i ymroddiad i\u2019r sector gwirfoddol, effaith ddofn ar waith WCVA ac ar y rheini a gafodd y pleser o weithio gydag ef."}, {"text_idx": "#000009", "text": "Bu Walter yn cefnogi WCVA am dros ddeng mlynedd fel ymddiriedolwr gan chwarae ro\u0302l allweddol yn llywio\u2019r mudiad ac yn helpu i sefydlu\u2019r Gronfa Fuddsoddi Cymunedol arloesol sy\u2019n benthyg arian i fusnesau cymdeithasol. Mae\u2019r gronfa honno\u2019n dal ar waith heddiw, yn wir hi yw conglfaen cymaint o\u2019n gweithgaredd buddsoddi cymdeithasol presennol."}, {"text_idx": "#000010", "text": "Diolch i ymroddiad Walter, mae WCVA wedi gallu rhoi benthyg dros ddeg miliwn o bunnoedd i fudiadau cymunedol, llawer ohonynt ar waith yn ardaloedd mwyaf difreintiedig Cymru. Ymysg llwyddiannau di-rif, mae\u2019r gronfa wedi helpu i achub y tafarndai olaf mewn cymunedau gwledig, rhoi hwb cychwynnol i ffyniant chwaraeon eithafol yn y Gogledd, darparu amgylchedd diogel i blant y mae eu gofal maeth wedi methu, adfer hen adeiladau at ddefnydd y gymuned, creu cannoedd o swyddi a galluogi cymunedau i reoli asedau yn eu trefi a\u2019u pentrefi eu hunain."}, {"text_idx": "#000011", "text": "Yn drist iawn, bu farw Walter yn 2017 felly er cof amdano, ac i barhau i ddatblygu\u2019r arweinyddiaeth yn y sector gwirfoddol y rhoddodd ef gymaint o amser i\u2019w chefnogi, mae CGGC wedi sefydlu Bwrsari Arweinyddiaeth Walter Dickie."}, {"text_idx": "#000012", "text": "Bydd bwrsari gwerth \u00a32,500 yn cael ei ddyfarnu bob blwyddyn i rywun mewn ro\u0302l arwain o fewn mudiad gwirfoddol yng Nghymru. Gallai hyn fod yn rhywun sy\u2019n gweithio mewn menter gymdeithasol sydd a\u0302 syniad i ddatblygu eu gweithgaredd masnachu, neu arweinydd yn y sector sydd am gynhyrchu incwm drwy fasnachu am y tro cyntaf."}, {"text_idx": "#000013", "text": "Mae\u2019r terfynau ar sut y gellir gwario\u2019r bwrsari yn agored ac anogir ymgeiswyr i feddwl am syniadau diddorol i gefnogi eu datblygiad eu hunain fel arweinydd. Roedd Walter wrth ei fodd yn teithio ac yn dysgu, ac roedd WCVA am i\u2019r bwrsari hwn adlewyrchu hynny. Gellid, er enghraifft, ddefnyddio\u2019r arian:"}, {"text_idx": "#000014", "text": "i ariannu ymweliad, dramor o bosib, i weld y ffordd y mae eraill yn gwneud pethau, neu\nunrhyw beth y mae\u2019r buddiolwr yn teimlo a fydd yn ei symud ymlaen ac yn symud ei fudiad ymlaen"}, {"text_idx": "#000016", "text": "Does dim system sgorio ffurfiol ar gyfer ceisiadau. Mae\u2019r panel beirniadu yn chwilio am y cynnig sy\u2019n eu hysbrydoli fwyaf ac sy\u2019n cyd-fynd ag ethos y bwrsari. Y cwbl y gofynnir amdano yn o\u0302l yw bod ymgeiswyr llwyddiannus yn rhannu eu profiadau o fewn eu mudiadau eu hunain, a\u0302 WCVA ac a\u0302\u2019r sector ehangach. Peidiwch a\u0302 cholli\u2019r cyfle gwych hwn i gefnogi arweinydd hanfodol yn y sector gwirfoddol, gan roi\u2019r gallu iddynt dyfu, datblygu a chynyddu eu heffaith."}, {"text_idx": "#000017", "text": "Os oes gennych gwestiwn yngly\u0302n a\u0302\u2019r broses ymgeisio, neu os hoffech ofyn am ffurflen gais, cysylltwch a\u0302 Buddsoddiad Cymdeithasol Cymru drwy anfon e-bost at sic@wcva.cymru neu ffonio 0300 111 0124."}, {"text_idx": "#000019", "text": "Yn 2022 dyfarnwyd bwrsari Walter Dickie nid yn unig i un arweinydd, ond i ddau yn y sector. Louise Miles-Payne: Bydd cyfarwyddwr Creu Cymru yn defnyddio\u2019r bwrsari i wneud ymweliadau dysgu i fudiadau tebyg sy\u2019n canolbwyntio ar y celfyddydau perfformio ar hyd a lled y DU a Steve Swindon: Bydd Sylfaenydd a Chyfarwyddwr Creadigol TAPE Cerdd a Ffilm Creadigol yn defnyddio ei fwrsari i ymweld a\u0302 phartneriaid allweddol fel Netflix, Universal a Disney."}, {"text_idx": "#000020", "text": "Mae enillwyr 2022 Steve Swindon a Louise Miles-Payne wedi bod yn recordio cyfres o bodlediadau yn siarad a\u0302 derbynwyr eraill y bwrsari am sut maen nhw wedi bod yn datblygu eu sgiliau arwain (Saesneg yn unig)."}, {"text_idx": "#000024", "text": "Bydd y bwrsari hefyd yn talu i Isla ymgymryd a\u0302 thri chwrs astudio yng nghanolfan garddwriaeth therapiwtig Thrive yn Reading."}, {"text_idx": "#000025", "text": "Bydd Isla yn defnyddio\u2019r hyn y mae\u2019n ei ddysgu i gyfoethogi prosiectau Tyfu Caerdydd, gan gynnwys gwaith gydag ysgolion, presgripsiynu cymdeithasol, a gerddi cymunedol lleol. Bydd hi hefyd yn rhannu\u2019r hyn mae\u2019n ei ddysgu a\u0302\u2019r sector ehangach a phartneriaid allanol drwy aelodaeth Tyfu Caerdydd o fudiadau trydydd sector amrywiol (gan gynnwys WCVA) ac ysgolion, a rhwydweithiau iechyd a llesiant a phresgripsiynu cymdeithasol ledled Caerdydd."}, {"text_idx": "#000026", "text": "\u2018Ychydig iawn o hyfforddiant dwi wedi\u2019i gael heblaw am wrth weithio ac o reidrwydd ers sefydlu Tyfu Caerdydd, a hoffwn ddefnyddio\u2019r bwrsari yma fel cyfle i feddwl a thyfu \u2013 amser i ddatblygu fy hun fel arweinydd, rhywbeth dwi\u2019n aml wedi\u2019i wrthod i\u2019m hun, ond wrth feddwl am y peth, rhywbeth y mae arna\u2019i ei angen yn fawr,\u2019 meddai Isla, \u2018dwi\u2019n benderfynol o fod yr arweinydd y mae Tyfu Caerdydd yn ei haeddu ac y mae gen i\u2019r potensial i\u2019w fod os ydw i\u2019n rhoi\u2019r amser a\u2019r lle i mi ddatblygu.\u2019"}, {"text_idx": "#000027", "text": "Darllen mwy am taith Isla ar ei flog: Arweinydd sector gwirfoddol? Buddsoddwch yn eich hun"}, {"text_idx": "#000030", "text": "Bu i\u2019r gronfa dalu hefyd i Steve fynd ar ymweliad astudio i Copenhagen ar gyfer y Copenhagenize Masterclass blynyddol, i ddysgu sut y llwyddwyd i droi eu dinas yn ganolfan drefol sy\u2019n addas i feiciau. I roi hwb pellach i effaith gweithgareddau Steve trefnodd Sustrans fentora a chyngor strategol parhaus i ategu\u2019r hyn a ddysgodd."}, {"text_idx": "#000031", "text": "Darllen mwy am anturiaethau Steve yn ei gyfres o flogiau i WCVA:"}, {"text_idx": "#000036", "text": "Ymunwch a\u0302 ni ar y cyfryngau cymdeithasol"}]